Greek Legal Document

Category: 229

Content:
48α. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ της 29 Σεπτ. / 14 Οκτ. 1997 (ΦΕΚ Β΄  908) Τροποποίηση της Υ.Α. Φ. 7/οικ. 909/3.7.81 και καθορισμός Ειδικής Επιτροπής Κρίσεως των πασχόντων από παραπληγία – τετραπληγία, ασφαλισμένων ΤΕΒΕ. Έχοντας υπόψη: 1.Την παρ. 1 του άρθρ. 42 του Νόμ. 1140/81 (ΦΕΚ 68Α) περί τροποποιήσεως και συμπληρώσεως του Νόμ. 4169/61 «Περί Γεωργικών Ασφαλίσεων και άλλων τινών διατάξεων». 2.Τις διατάξεις του Νόμ. 1558/85 «Κυβέρνηση και Κυβερνητικά Όργανα» (Α΄ 137) και την αρ. 80078/4.10.96 κοινή απόφαση Πρωθυπουργού και Υπουργού Εργασίας και Κοινωνικών Ασφαλίσεων (ΦΕΚ 924 Β΄). 3.Την 62/234/28.12.97 απόφαση του Δ.Σ. του Τ.Ε.Β.Ε. 4.Τις διατάξεις του άρθρ. 27 του Νόμ. 2081/92 (Α΄ 154), βάσει των οποίων γίνεται γνωστό ότι από την απόφαση αυτή δεν προκαλείται δαπάνη σε βάρος του Κρατικού Προϋπολογισμού, αλλά σε βάρος του Προϋπολογισμού του ΤΕΒΕ, ύψους 2.206.540 δρχ. για το τρέχον οικονομικό έτος η οποία θα καλυφθεί από τις πιστώσεις του Κ.Α. 0264 του Προϋπολογισμού 1997 του Κλάδου Σύνταξης του Τ.Ε.Β.Ε., ύψους 100.000.000 δρχ., αποφασίζουμε: Τροποποιούμε τη Φ7 οικ/909/3.7.81 (ΦΕΚ 414/14.7.81 τ.Β΄ ) απόφαση του Υπουργού κοινωνικών Υπηρεσιών και ορίζουμε, ως Ειδική Επιτροπή, που προβλέπεται από τις διατάξεις της παρ. 1 του άρθρ. 42 του Νόμ. 1140/81 (68 Α΄), για την εξέταση των ασφαλισμένων του ΤΕΒΕ, των συνταξιούχων αυτού καθώς και των μελών της οικογενείας τους, που πάσχουν από τετραπληγία και παραπληγία, την κατά τόπο αρμόδια πρωτοβάθμια Υγειονομική Επιτροπή του ανωτέρω Ταμείου, εφόσον σ’ αυτή μετέχει γιατρός του ΤΕΒΕ με την ειδικότητα του ορθοπεδικού ή νευρολόγου. Κατά των αποφάσεων της ως άνω Ειδικής Υγειονομικής Επιτροπής επιτρέπεται προσφυγή, κατά τις διατάξεις του άρθρ. 4 της Υ.Α. 1559/80 (Β΄ 430) «Περί αρμοδιοτήτων, ΤΕΒΕ», υπό τους ασφαλισμένους κ.λ.π. καθώς και κάθε αρμοδίου ασφαλιστικού οργάνου. Έργο των Επιτροπών με την ανωτέρω σύνθεση είναι η εξέταση των πασχόντων από τετραπληγία ή παραπληγία ασφαλισμένων του Τ.Ε.Β.Ε., των συνταξιούχων αυτού καθώς και των μελών της οικογενείας τους, και η διαπίστωση των συγκεκριμένων νόσων προκειμένου να τύχουν του προβλεπόμενου από τις ανωτέρω διατάξεις μηνιαίου εξωϊδρυματικού επιδόματος.